CELEX: C2005/132/23
Language: hu
Date: 2005-05-28 00:00:00
Title: C-103/05. sz. ügy: Az Oberster Gerichtshof 2005. február 2-i végzésével a Reisch Montage AG kontra Kiesel Baumaschinen Handels GmbH ügyben benyújtott előzetes döntéshozatal iránti kérelem

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/12
            
         Az Oberster Gerichtshof 2005. február 2-i végzésével a Reisch Montage AG kontra Kiesel Baumaschinen Handels GmbH ügyben benyújtott előzetes döntéshozatal iránti kérelem
   (C-103/05. sz. ügy)
   (2005/C 132/23)
   Az eljárás nyelve: német
   Az Oberster Gerichtshof (Ausztria) 2005. február 2-i végzésével, amely 2005. február 28-án érkezett a Bíróság Hivatalához, a Reisch Montage AG kontra Kiesel Baumaschinen Handels GmbH ügyben előzetes döntéshozatal iránti kérelmet nyújtott be az Európai Közösségek Bíróságához. Az Oberster Gerichtshof a következő kérdésről kéri a Bíróság döntését:
   Hivatkozhat-e a felperes a joghatóságról szóló EK rendelet (1) 6. cikkére, ha a fórum államában lakóhellyel rendelkező személy ellen, valamint egy másik tagállamban letelepedett személy ellen indít keresetet, a fórum államában lakóhellyel rendelkező személy ellen indított kereset azonban – annak vagyonára indított csődeljárás miatt, amely a nemzeti jogban a perindítást kizárja –, már benyújtásának időpontjában elfogadhatatlan?
   
      (1)  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL L 012., 1. o.).